arnastofnun/IGC-2024 huggingface dataset:
S-539/2010

Mál þetta, sem dómtekið var fyrr í dag, er höfðað með ákæru lögreglustjórans á Suðurnesjum, útgefinni 29. maí 2009, á hendur M-kk-þgf S-kk-þgf, kt. 000000-0000, Skipastíg 1, Grindavík

„I.

Fyrir umferðarlagabrot, með því að hafa sunnudaginn 12. júlí 2009, ekið bifreiðinni SG223 sviptur ökuréttindum, undir áhrifum ávana- og fíkniefna (Amfetamín í blóði 25 ng/ml og Metýlfenidat í blóði 140 ng/ml), suður Stekk að Reykjanesbraut, Reykjanesbæ.

Telst háttsemi þessi varða við 1. mgr. 48. gr. og 1. mgr. sbr. 2. mgr. 45. gr. a, sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50,1987.

II.

Fyrir fíkniefnalagabrot, með því að hafa haft í vörslum sínum 0,92 g af kannabisefnum er hann geymdi í snyrtitösku í aftursæti bifreiðarinnar SG223 og lögregla fann við leit í bifreiðinni sunnudaginn 12. júlí 2009.

Telst háttsemi þessi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001.

Þess er krafist að ákærði verði dæmdur til refsingar og til greiðslu alls sakarkostnaðar. Þess er einnig krafist að ákærði verður (sic) dæmdur til sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/ 1993 og 18. gr. laga nr. 66/2006.

Þá er þess krafist að ákærði verði dæmdur til að sæta upptöku á 0,92 g af kannabisefnum, samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglug. nr. 233/2001.

Ákærði játaði brot sín skýlaust fyrir dóminum eins og þeim er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og eru brot ákærða rétt heimfærð til refsiákvæða í ákærunni.

Ákærði er fæddur 1983. Á árunum 2000 til 2004 gekkst ákærði þrisvar sinnum undir lögreglustjórasátt vegna brota á lögum um ávana- og fíkniefni. Þá var ákærði hinn 6. desember 2002 dæmdur í 60 daga skilorðsbundið fangelsi fyrir minni háttar líkamsárás. Hinn 10. nóvember 2008 var ákærði dæmdur til greiðslu 340.000 króna sektar fyrir fíkniefnaakstur og brot gegn lögum um ávana- og fíkniefni. Jafnframt var ákærði sviptur ökurétti í 18 mánuði frá 10. nóvember 2008. Síðast var ákærði hinn 6. maí 2009 dæmdur til greiðslu 260.000 króna sektar fyrir fíkniefna- og sviptingarakstur. Þá var ákærði sviptur ökurétti í tvö ár frá 10. maí 2010.

Ákærði hefur nú í annað sinn ítrekað brot gegn 45. gr. a umferðarlaga með því að aka undir áhrifum fíkniefna og jafnframt ítrekað brot gegn 1. mgr. 48. gr. umferðarlaga með því að aka bifreið sviptur ökurétti.

Með hliðsjón af framangreindu þykir refsing ákærða hæfilega ákveðin fangelsi í 30 daga. Þá er ákærði sviptur ökurétti ævilangt.

Loks er ákærða gert að sæta upptöku á 0,92 g af kannabisefni.

Ákærði greiði 179.651 krónu í sakarkostnað.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, M-kk-nf S-kk-nf, sæti fangelsi í 30 daga.

Ákærði er sviptur ökurétti ævilangt.

Ákærði sæti upptöku á 0,92 g af kannabisefni.

Ákærði greiði 179.651 krónu í sakarkostnað.

R-kvk-nf B-kvk-nf

Rétt endurrit staðfestir.

Héraðsdómi Reykjaness 07.09.2010.
S-541/2010

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 21. júní 2010 á hendur G-kk-þgf F-kk-þgf F-kk-þgf, kt. […], Þórustíg 6b, Reykjanesbæ, fyrir fíkniefnabrot, með því að hafa á Faxabraut 34d, Reykjanesbæ, haft í vörslum sínum 0, 21 g af kannabisefni er hann geymdi í hægri brjóstvasa leðurjakka síns og lögregla fann við líkamsleit, sunnudaginn 27. september 2009.

Þetta er talið varða við 2., sbr. 5. og 6. gr. laga um ávana- og fíkniefni nr. 65/1974, með síðari breytingum.

Þess er krafist að ákærði verði dæmdur til refsingar og til greiðslu sakarkostnaðar. Þá er þess krafist að ákærði sæti upptöku á 0,21 g af kannabisefnum, samkvæmd heimild í 6. mgr. 5. gr. laga nr. 65/1974, sbr. lög nr. 10/1997 og 68/2001.

Ákærði sótti ekki þing og boðaði ekki forföll en í fyrirkalli, sem var gefið út 29. júní 2010 og birt ákærða 5. júlí 2010, var tekið fram að yrði ekki sótt þing að forfallalausu gæti ákærði búist við að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni.

Ákærði er fæddur í maí 1958. Samkvæmt sakavottorði hans hefur hann frá árinu 1992 ítrekað gerst sekur um refsiverða háttsemi. Þykir refsing ákærða nú hæfilega ákveðin 34.000 króna sekt í ríkissjóð, sem greiðist innan fjögurra vikna frá uppkvaðningu dóms þessa að telja, en vararefsing skal vera fangelsi í 4 daga. Þá sæti ákærði upptöku á 0,21 g af kannabisefnum sem lögregla lagði hald á.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, G-kk-nf F-kk-nf F-kk-nf greiði 34.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 4 daga.

Ákærði sæti upptöku á 0,21 g af kannabisefnum sem lögregla lagði hald á.

S-kvk-nf B-kvk-nf
S-557/2010

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 5. júlí 2010 á hendur H-kk-þgf M-kk-þgf M-kk-þgf, kt. […], Skógarbraut 927, Reykjanesbær, fyrir fíkniefnalagabrot, með því að hafa miðvikudaginn 30. desember 2010 haft í vörslum sínum til sölu og dreifingar 15,57 g af kannabisefnum er hann geymdi í nærbuxum sínum og framvísaði er lögregla hafði afskipti af honum á Hafnargötu við Aðalstöðina í Reykjanesbæ.

Þetta er talið varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, nr. 13/1985 og nr. 68/2001.

Þess er krafist að ákærði verði dæmdur til refsingar og til greiðslu sakarkostnaðar. Þá er þess er krafist að ákærði verði dæmdur til að sæta upptöku á 15,57 g af kannabisefnum samkvæmt heimild í 6. mgr. 5. gr. laga nr. 65/1974, sbr. laga nr. 10/1997 og nr. 68/2001, sbr. 2. mgr. 14. gr. reglugerðar nr. 233/2001.

Ákærði sótti ekki þing og boðaði ekki forföll en í fyrirkalli, sem var gefið út 15. júlí 2010 og birt ákærða 27. júlí 2010, var tekið fram að yrði ekki sótt þing að forfallalausu gæti ákærði búist við að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni.

Ákærði er fæddur í maí 1990. Samkvæmt sakavottorði hans hefur hann frá árinu 2008 fjórum sinnum gerst sekur um umferðarlagabrot og einu sinni gerst sekur um fíkniefnabrot samkvæmt lögum um ávana- og fíkniefni nr. 65/1974. Þykir refsing ákærða hæfilega ákveðin 158.000 króna sekt í ríkissjóð, sem greiðist innan fjögurra vikna frá uppkvaðningu dóms þessa að telja, en vararefsing skal vera fangelsi í 12 daga.

Að kröfu ákæruvaldsins og með vísan til framangreindra laga- og reglugerðarákvæða skulu upptæk til ríkissjóðs 15,57 g af kannabisefnum sem fundust í vörslum ákærða.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, H-kk-nf M-kk-nf M-kk-nf, greiði 158.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 12 daga.

Ákærði sæti upptöku á 15,57 g af kannabisefnum sem lögregla lagði hald á við rannsókn málsin.

S-kvk-nf B-kvk-nf
S-559/2010

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 16. júní 2010 á hendur S-kk-þgf R-kk-þgf Þ-kk-þgf, kt. […], Hringbraut 80, Reykjanesbæ, fyrir hótanir gegn fyrrum leigutaka sínum […], Reykjanesbæ, með því að hafa í apríl 2010 sett inn um bréfalúgu á heimili hennar bréf þar sem síðari hluti bréfsins hljóðar svo: „Ef þú sérð ekki hvöt hjá þér að gera rétt fyrir þér sjálf og venjulegar innheimtuaðgerðir duga ekki til, verða að koma til aðrar aðgerðir sem því miður eru orðnar algengari á þessum tíma. Virðist sem við séum að snúa til Sturlungaaldar aftur sem er synd, en því miður virðasst (sic.) engar aðgerðir aðrar duga til fyrir visst fólk. Ég legg til að þú gangir frá þínum málum fyrir næstu mánaðarmót 30. apríl 2010. Það eru engir samningar í boði. 420.000 kr. fyrir 30. apríl 2010. Annars verður gripið til nútíma innheimtuaðgerða.“ Með bréfinu lét ákærði fylgja úrklippu úr blaðinu Víkurfréttum, þar sem dreginn var rauður litur yfir þennan texta í fréttinni: „Í báðum tilvikum réðust menn inn á heimili og námu einn heimilismann á brott með sér og misþyrmdu honum síðan áður en honum var sleppt. Í báðum tilvikum mun tilgangurinn hafa verið að innheimta skuldir eða handrukkun.“

Þetta er talið varða við 233. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu sakarkostnaðar.

Við þingfestingu málsins viðurkenndi ákærði þá háttsemi sem lýst er í ákæru. Ákærandinn lagði til að ljúka málinu með viðurlagaákvörðun dómara samkvæmt 163. gr. laga nr. 88/2008, um meðferð sakamála, með því að ákærði greiddi 100.000 króna sekt í ríkissjóð. Ákærði féllst ekki á viðurlögin og var þá farið með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði viðurkennir skýlaust að hafa gerst sekur um þá háttsemi sem lýst er í ákæru. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í nóvember 1948. Samkvæmt sakavottorði ákærða hefur hann fjórum sinnum gerst sekur um umferðarlagabrot frá árinu 1982. Refsing hans nú þykir hæfilega ákveðin 100.000 króna sekt til ríkissjóðs innan fjögurra vikna frá uppkvaðningu dóms þess að telja, en vararefsing skal vera fangelsi í 8 daga.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, S-kk-nf R-kk-nf Þ-kk-nf, greiði 100.000 króna sekt til ríkissjóðs innan fjögurra vikna frá uppkvaðningu dóms þess að telja, en sæti ella fangelsi í 8 daga.

S-kvk-nf B-kvk-nf
S-564/2010

Mál þetta, sem dómtekið var 13. október 2010, er höfðað með ákæru lögreglustjórans á Suðurnesjum, útgefinni 2. júlí 2010, á hendur L-kk-þgf B-kk-þgf Í-kk-þgf, kt. 000000-0000, Tunguvegi 7, Hafnarfirði, „fyrir skjalafals með því að hafa 2. júní 2009 framvísað til Aðalskoðunar h.f. tilkynningu um eigendaskipti á bifreiðinni YB 338 eftir að hafa falsað undirskrift S-kvk-ef I-kvk-ef E-kvk-ef, kt. 000000-0000, Hringbraut 64, Reykjanesbæ, á skjalið.

Telst þetta varða við 1. mgr. 155. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Ákærði er fæddur 1991. Hinn 3. júní 2010 gekkst ákærði undir greiðslu sektar hjá lögreglustjóra vegna þriggja umferðarlagabrota, þ.e. ölvunaraksturs, aksturs án ökuréttar og aksturs sviptur ökurétti, auk annarra minni umferðarlagabrota.

Við ákvörðun refsingar er litið til játningar ákærða, ungs aldurs hans og þess að hann hefur ekki áður gerst sekur um hegningarlagabrot. Þykir refsing hans hæfilega ákveðin fangelsi í 30 daga. Með hliðsjón af atvikum þykir rétt að fresta fullnusta refsingarinnar og ákveða að hún falli niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Engan sakarkostnað leiddi af málinu.

Dóm þennan kveður upp R-kvk-nf B-kvk-nf héraðsdómari.

Dómsorð:

Ákærði L-kk-nf B-kk-nf Í-kk-nf sæti fangelsi í 30 daga, en fullnustu refsingarinnar er frestað og skal hún falla niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

R-kvk-nf B-kvk-nf

Rétt endurrit staðfestir.

Héraðsdómur Reykjaness 20.10.2009.
S-5/2010

Mál þetta, sem dómtekið var í dag, er höfðað með ákæru útgefinni af ríkissaksóknara 4. janúar 2010 á hendur S-kk-þgf G-kk-þgf H-kk-þgf, kt. […], Hraunbrún 30, Hafnarfirði, fyrir brot gegn valdstjórninni, með því að hafa aðfaranótt sunnudagsins 1. nóvember 2009, notað einkennisbúning lögreglu opinberlega er ákærði klæddist einkennisbol lögreglu við veitingastaðinn Broadway í Ármúla í Reykjavík.

Þetta er talið varða við 117. gr. almennra hegningarlaga.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing og boðaði ekki forföll en í fyrirkalli, sem var gefið út 19. janúar 2010 og birt honum 22. janúar 2010, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot hans rétt heimfært til refsiákvæða í ákærunni.

Ákærði er fæddur í júlí 1988. Samkvæmt sakavottorði hans gekkst hann undir greiðslu sektar með lögreglustjórasátt hinn 24. júní 2008 fyrir þjófnað. Þykir refsing ákærða nú hæfilega ákveðin 25.000 króna sekt í ríkissjóð, sem greiðist innan fjögurra vikna frá uppkvaðningu dóms þessa, en vararefsing skal vera fangelsi í tvo daga.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, S-kk-nf G-kk-nf H-kk-nf, greiði 25.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 2 daga.

S-kvk-nf B-kvk-nf
S-63/2010

Mál þetta, sem dómtekið var í dag, er höfðað með ákæru útgefinni af ríkissaksóknara 13. janúar 2010 á hendur O-kk-þgf W-kk-þgf, kt. […], Efstahjalla 25, Kópavogi, fyrir brot gegn valdstjórninni, með því að hafa aðfaranótt 24. ágúst 2008, í lögreglubifreið á leið frá veitingastaðnum Glaumbar við Tryggvagötu í Reykjavík að lögreglustöðinni við Hverfisgötu og í fangamóttöku lögreglustöðvarinnar, ítrekað hótað lögreglumönnunum S-kk-þgf B-kk-þgf A-kk-þgf, S-kk-þgf E-kk-þgf S-kk-þgf, K-kk-þgf P-kk-þgf S-kk-þgf og D-kk-þgf E-kk-þgf D-kk-þgf, sem voru við skyldustörf, lífláti.

Þetta er talið varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í nóvember 1984. Samkvæmt sakavottorði ákærða hefur hann ekki áður gerst sekur um refsiverða háttsemi. Brot ákærða beindist að lögreglumönnum við skyldustörf og ber að líta það alvarlegum augum. Hann hefur skýlaust játað brot sitt. Rannsókn málsins og útgáfa ákæru hefur dregist og er það aðfinnsluvert. Með vísan til alls framangreinds þykir refsing ákærða hæfilega ákveðin fangelsi í einn mánuð, sem bundin verður skilorði, eins og nánar greinir í dómsorði.

Engan sakarkostnað leiddi af máli þessu.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, O-kk-nf W-kk-nf, sæti fangelsi í einn mánuð, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kvk-nf B-kvk-nf
S-733/2010

Mál þetta, sem dómtekið var fyrr í dag, er höfðað með ákæru lögreglustjórans á Suðurnesjum, útgefinni í dag, á hendur A-x-x H-x-x R-x-x, fæddum 8. 10. 1360 samkvæmt írönsku tímatali, ríkisborgara Íran, „fyrir skjalafals með því að hafa mánudag 13. september 2010, við komu til Keflavíkurflugvallar með flugi frá Osló í Noregi, framvísað í blekkingarskyni hjá landamæraeftirliti lögreglu í Flugstöð Leifs Eiríkssonar fölsuðu vegabréfi nr. AB0885185, sagt útgefið í Grikklandi, með nafninu Charaloampos Ilias A-x-x, til að villa á sér heimildir.

Telst þetta varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst vægustu refsingar sem lög leyfa.

Ákærði játaði brot sitt skýlaust fyrir dóminum eins og því er lýst í ákæru. Var farið með málið samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Þykir með játningu ákærða, sem á sér stoð í öðrum gögnum málsins, sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Ákærði hefur ekki sætt refsingu hér á landi svo vitað sé. Með hliðsjón af því og að hann hefur gengist við broti sínu, svo og dómaframkvæmd, þykir refsing ákærða hæfilega ákveðin fangelsi í 30 daga. Í ljósi dómafordæma þykja ekki vera efni til að skilorðsbinda refsinguna. Frá refsingunni skal draga gæsluvarðhaldsvist er ákærði hefur sætt frá 14. september sl.

Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins sem er þóknun skipaðs verjanda hans, J-kk-ef Á-kk-ef héraðsdómslögmanns, sem þykir hæfilega ákveðin 100.400 krónur að meðtöldum virðisaukaskatti.

Dóm þennan kveður upp B-kvk-nf B-kvk-nf settur héraðsdómari.

Dómsorð:

Ákærði, A-x-x H-x-x R-x-x, sæti fangelsi í 30 daga en frá þeim tíma skal draga gæsluvarðhaldsvist hans frá 14. september sl. að fullri dagatölu.

Ákærði greiði þóknun skipaðs verjanda síns, J-kk-ef Á-kk-ef héraðsdómslögmanns, 100.400 krónur að meðtöldum virðisaukaskatti.
S-769/2010

Mál þetta sem dómtekið var 26. þ.m. er höfðað með ákæru lögreglustjórans á Suðurnesjum útgefinni 16. september sl. á hendur G-kk-þgf Þ-kk-þgf T-kk-þgf, kt. 000000-0000, Trönuhólum 3, Reykjavík fyrir þjófnað með því að hafa í júní 2008 farið í heimildarleysi inn í bílskúr við húsið Heiðarbakka 1, Reykjanesbæ, og stolið þaðan veiðivesti, veiðiflugum í 4 boxum, 3 stk. flotlínu, 5 veiðispúnum, veiðihníf, naglaklippum, kveikjara, nokkru magni af segulnöglum, tvennum veiðivöðlum, vatnsheldum sokkum, 3 veiðistöngum af gerðinni Orvis, House of Hardy og Black Dynamic, veiðitösku, veiðisökkum, 3 flotholtum, töngum og gleraugnahulstri. Vermæti þýfisins er að mati eiganda 296.300 krónur.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði hefur krafist vægustu refsingar sem lög leyfa. Ákærði hefur í þinghaldinu í dag játað þær sakir sem hann er borinn í ákæru.

Verður mál þetta því dæmt samkvæmt heimildarákvæði 164. gr. laga nr. 88/2008 um meðferð sakamála, en með skýlausri játningu ákærða, sem samrýmist öðrum gögnum málsins, telst sannað að hann hafi gerst sekur um þá háttsemi sem honum er gefin að sök í ákæru og þar eru réttilega heimfært til refsiákvæða. Hvorugur málsaðili hefur gert kröfu um að aðalmeðferð fari fram.

Dómari gaf sækjanda og verjanda kost á að tjá sig um lagaatriði og ákvörðun viðurlaga.

Ákærði sem fæddur er 2. október 1971 á samkvæmt sakavottorði að baki langan sakaferil og hefur margoft verið dæmdur fyrir hegningarlagabrot þar á meðal þjófnað. Þann 22.10.2009 hlaut hann 30 daga fangelsi fyrir þjófnað og sviptingarakstur og þann 30.10.2008 hlaut hann 6 mánaða fangelsi í Hæstarétti fyrir brot gegn 209 gr. almennra hegningarlaga og 18. gr. áfengislaga. Verður refsing ákærða nú tiltekin sem hegningarauki sem þykir hæfilega ákveðinn 15 daga fangelsi.

Enginn sakarkostnaður er í málinu.

J-kk-nf M-kk-nf fulltrúi lögreglustjórans á Suðurnesjum sótti málið.

S-kk-nf S-kk-nf héraðsdómari kveður upp dóminn.

DÓMSORÐ:

Ákærði, G-kk-nf Þ-kk-nf T-kk-nf, sæti fangelsi í 15 daga.

S-kk-nf S-kk-nf
S-794/2010

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 29. september 2010 á hendur J-x-x A-x-x, f. 22. mars 1976, frá Jemen, fyrir misnotkun skjals með því að hafa miðvikudaginn 22. september 2010, á Keflavíkurflugvelli, á leið til Toronto í Kanada, framvísað í blekkingarskyni hjá landamæraeftirliti lögreglu í Flugstöð Leifs Eiríkssonar þýsku vegabréfi nr. 445114518, útgefnu til I-x-x T-x-x M-x-x B-x-x, til að villa á sér heimildir.

Þetta er talið varða við 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Samkvæmt dómaframkvæmd þykir refsing ákærða hæfilega ákveðin fangelsi í einn mánuð. Með vísan til eðlis brotsins og hliðsjón af almennum varnaðaráhrifum refsinga eru ekki efni til að skilorðsbinda refsinguna.

Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins. Um er að ræða þóknun verjanda hans sem er hæfilega ákveðin 125.500 krónur, að meðtöldum virðisaukaskatti. Við ákvörðun þóknunar hefur verið tekið tillit til vinnu á rannsóknarstigi.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, J-x-x A-x-x, sæti fangelsi í einn mánuð. Til frádráttar refsingu ákærða komi gæsluvarðhaldsvist hans frá 24. september 2010.

Ákærði greiði í sakarkostnað 125.500 krónur sem er þóknun verjanda hans, U-kk-ef S-kk-ef B-kk-ef héraðsdómslögmanns.

S-kvk-nf B-kvk-nf